A Duna idei vízszintemelkedése össze sem mérhető a tavalyival
A töltések tetejétől mért másfél-két méterre volt a vízszint kedden reggel, amikor a vízmérce szerinti 416 centiméteres szintnél érte el mostani legmagasabb állását a mostani áradás.
Megerősítik az öbölbeli mólót az áradás miatt (Fotó: Ady Géza)

(Csak emlékeztetőül: a mostanival össze sem mérhető tavaly júniusi áradás csúcspontja 755 centiméternél volt.)

Hétfőn reggel még 385 centi volt a mért vízmagasság, ez estére 408 centire emelkedett, hogy kedd reggelre elérje 416 centis maximumot. Kedd este már csak 410 centit vártak a vízmércénél (plusz-mínusz kétcentis eltéréssel), hogy mára, azaz szerda reggelre már 388 (plusz-mínusz 5) centire csökkenjen a vízmagasság. A hydroinfo előrejelzése szerint folyamatos, erős csökkenés után szombat reggelre 227 centiméter körüli lesz a vízállás a vízállás Dunaújvárosnál.

Vagyis: semmi nem veszélyezteti az alsó Duna-parti programokat, amelyeknek előkészületei már javában zajlanak, a mutatványosok kipakolásával együtt.
áradás Duna folyó